1913

*Η παρούσα σελίδα αφορά το έτος 1913 κατά το [[Γρηγοριανό ημερολόγιο]] *

## Γεγονότα
### Ιανουάριος
*17 Ιανουαρίου - Ο Ραϊμόν Πουανκαρέ εκλέγεται πρόεδρος της Γαλλικής Δημοκρατίας.
*18 Ιανουαρίου - Α΄ Βαλκανικός πόλεμος: Ο ελληνικός στόλος νικά τον οθωμανικό στη ναυμαχία της Λήμνου, εξασφαλίζοντας τα νησιά του Βορείου Αιγαίου για την Ελλάδα.
*23 Ιανουαρίου - Γενικές εκλογές στην Τασμανία.
*23 Ιανουαρίου - Ο Ισμαήλ Εμβέρ πραγματοποιεί πραξικόπημα στην Οθωμανική Αυτοκρατορία.

### Φεβρουάριος
*2 Φεβρουαρίου - Ανοίγει στη Νέα Υόρκη ο νέος Τερματικός Σταθμός Γκραντ Σέντραλ.
*3 Φεβρουαρίου - Επικυρώνεται η 16η τροπολογία του αμερικανικού Συντάγματος, εξουσιοδοτώντας την Ομοσπονδιακή κυβέρνηση των ΗΠΑ να επιβάλλει και να εισπράττει φόρο εισοδήματος.
*5 Φεβρουαρίου - Οι Έλληνες αεροπόροι Μιχαήλ Μουτούσης και Αριστείδης Μωραϊτίνης εκτελούν την πρώτη αεροναυτική αποστολή στην ιστορία, με ένα υδροπλάνο Farman MF.7.
*9 Φεβρουαρίου - Μία ομάδα μετεωροειδών είναι ορατή στο μεγαλύτερο μέρος της ανατολικής ακτής της Βόρειας και Νότιας Αμερικής, οδηγώντας τους αστρονόμους στο συμπέρασμα ότι η προέλευση ήταν ένας μικρός βραχύβιος φυσικός δορυφόρος της Γης.
*20 Φεβρουαρίου - Έναρξη των εργασιών για την κατασκευή της Καμπέρα στην Αυστραλία.
*21 Φεβρουαρίου - Βαλκανικοί Πόλεμοι: Απελευθέρωση των Ιωαννίνων και ενσωμάτωσή τους στο ελληνικό κράτος.

### Μάρτιος
*4 Μαρτίου - Α΄ Βαλκανικός Πόλεμος: Μάχη του Μπιζανίου. Ο ελληνικός στρατός εμπλέκεται σε μάχη με τους Οθωμανούς στο Μπιζάνι, που θα καταλήξει σε νίκη των Ελλήνων δύο ημέρες αργότερα.
*4 Μαρτίου - Ο Γούντροου Ουίλσον ορκίζεται πρόεδρος των Ηνωμένων Πολιτειών.
*12 Μαρτίου - Ημέρα της Καμπέρα: Η μελλοντική πρωτεύουσα της Αυστραλίας ονομάζεται Καμπέρα. Η Μελβούρνη παραμένει προσωρινή πρωτεύουσα μέχρι το 1927, ενώ η νέα πρωτεύουσα είναι ακόμα υπό κατασκευή.
*18 Μαρτίου -  Ο βασιλιάς Γεώργιος Α΄ της Ελλάδας δολοφονείται στην πρόσφατα απελευθερωμένη πόλη της Θεσσαλονίκης.
*20 Μαρτίου - Ο Σονγκ Τζιαορέν, ιδρυτής του Κινεζικού Εθνικιστικού Κόμματος, τραυματίζεται σε μία απόπειρα δολοφονίας και πεθαίνει δύο ημέρες αργότερα.
*26 Μαρτίου - Βαλκανικοί πόλεμοι: Βουλγαρικές δυνάμεις καταλαμβάνουν την Αδριανούπολη.
*28 Μαρτίου - Η Γουατεμάλα υπογράφει τη συνθήκη πνευματικών δικαιωμάτων του Μπουένος Άιρες.

### Απρίλιος
*4 Απριλίου - Ο ανθυπολοχαγός Εμμανουήλ Αργυρόπουλος, πιλοτάροντας ένα Μπλεριό 11, χάνει τη ζωή του, λόγω πτώσης του αεροσκάφους του. Είναι ο πρώτος νεκρός της Ελληνικής Πολεμικής Αεροπορίας.

### Μάιος
*14 Μαΐου -  Ο κυβερνήτης της Νέας Υόρκης εγκρίνει τον καταστατικό χάρτη για το Ίδρυμα Ροκφέλερ, το οποίο αρχίζει τη λειτουργία του με μία δωρεά 100.000.000$ από τον Τζον Ντάβισον Ροκφέλερ.
*29 Μαΐου - Το μπαλέτο *Η Ιεροτελεστία της Άνοιξης*, σε μουσική του Ιγκόρ Στραβίνσκι, χορογραφία του Βάτσλαφ Νιζίνσκι και σχέδια του Νίκολας Ραίριχ, κάνει πρεμιέρα στο Παρίσι. Ο μοντερνισμός του προκαλεί έντονα επεισόδια.
*30 Μαΐου - Υπογράφεται η συνθήκη του Λονδίνου, δίνοντας τέλος στον Α΄ Βαλκανικό Πόλεμο.

### Ιούνιος
*1 Ιουνίου - Η Ελλάδα και η Σερβία συνάπτουν συνθήκη συμμαχίας, ανοίγοντας το δρόμο για τον Β΄ Βαλκανικό Πόλεμο. 
*16 Ιουνίου - Αρχίζει ο Β΄ Βαλκανικός Πόλεμος.
*23 Ιουνίου - Β΄ Βαλκανικός Πόλεμος: Οι Έλληνες νικούν τους Βούλγαρους στη μάχη της Δοϊράνης.
*25 Ιουνίου - Δολοφονείται ο Μητροπολίτης Μελενίκου Κωνσταντίνος Ασημιάδης στο Ντεμίρ Ισάρ από Βούλγαρους στρατιώτες.
*26 Ιουνίου - Β΄ Βαλκανικός Πόλεμος: Αγήματα του Ελληνικού Πολεμικού Ναυτικού απελευθερώνουν την πόλη της Καβάλας.
*30 Ιουνίου - Β΄ Βαλκανικός Πόλεμος: Οι Βούλγαροι σφάζουν 650 Έλληνες αμάχους στο Δοξάτο Δράμας και ακολούθως το λεηλατούν και το πυρπολούν.

### Ιούλιος
*1 Ιουλίου - Β΄ Βαλκανικός Πόλεμος: Απελευθερώνεται η Δράμα από τον ελληνικό στρατό. Υπογράφεται η συνθήκη ανακωχής μεταξύ της Ελλάδας και της Βουλγαρίας στον Σιδηροδρομικό Σταθμό Βυρώνειας Σερρών.
*4 Ιουλίου - Ο πρόεδρος των Ηνωμένων Πολιτειών Γούντροου Ουίλσον απευθύνεται στους βετεράνους του Αμερικανικού Εμφυλίου Πολέμου στη Μεγάλη Επανένωση του 1913. - Β΄ Βαλκανικός Πόλεμος: Ο ελληνικός στρατός απελευθερώνει το Κάτω Νευροκόπι Δράμας.
*11 Ιουλίου - Β΄ Βαλκανικός Πόλεμος: Οι ελληνικές δυνάμεις απελευθερώνουν τη Χρυσούπολη Καβάλας.
*13 Ιουλίου - Β΄ Βαλκανικός Πόλεμος: Ο ελληνικός στρατός απελευθερώνει την Ξάνθη.
*14 Ιουλίου - Β΄ Βαλκανικός Πόλεμος: Ο ελληνικός στρατός απελευθερώνει την Κομοτηνή.
*27-31 Ιουλίου - Διεξάγονται οι μάχες Κρέσνας-Σιμιτλή-Τζουμαγιάς εντός του βουλγαρικού εδάφους.
*29 Ιουλίου - Ιδρύεται η νορβηγική ποδοσφαιρική ομάδα Βολερένγκα.

### Αύγουστος
*10 Αυγούστου - Β΄ Βαλκανικός Πόλεμος: Υπογράφεται η Συνθήκη του Βουκουρεστίου, με την οποία τερματίζεται ο πόλεμος. Η Μακεδονία διαιρείται και η Βόρεια Ήπειρος αποδίδεται στην Αλβανία.

### Σεπτέμβριος
*23 Σεπτεμβρίου - Ο Γάλλος αεροπόρος Ρολάν Γκαρός γίνεται ο πρώτος άνθρωπος που διασχίζει με αεροπλάνο τη Μεσόγειο Θάλασσα (από τη Γαλλία στην Τυνησία).

### Οκτώβριος
*10 Οκτωβρίου - Ο Αμερικανός πρόεδρος Γούντροου Ουίλσον πυροδοτεί την έκρηξη με την οποία ολοκληρώνεται η Διώρυγα του Παναμά.

### Νοέμβριος
*5 Νοεμβρίου - Ο Όθων της Βαυαρίας ανατρέπεται από τον ξάδελφό του, Λουδοβίκο Γ΄.

### Δεκέμβριος
*1 Δεκεμβρίου - Αρχίζει να λειτουργεί το μετρό του Μπουένος Άιρες, ο πρώτος υπόγειος σιδηρόδρομος στο νότιο ημισφαίριο και τη Λατινική Αμερική.
*1 Δεκεμβρίου - Η Ford Motor Company παρουσιάζει την πρώτη κινούμενη γραμμή συναρμολόγησης.
*1 Δεκεμβρίου - Η Κρήτη προσαρτάται στην Ελλάδα.
*19 Δεκεμβρίου - Επιδημία τύφου εμφανίζεται στην Αθήνα, λόγω μόλυνσης του νερού στο δημοτικό υδραγωγείο. Τα θύματα υπερβαίνουν τα 300.
*23 Δεκεμβρίου - Ο πρόεδρος των Ηνωμένων Πολιτειών Γούντροου Ουίλσον υπογράφει νόμο με τον οποίο ιδρύεται η Ομοσπονδιακή Τράπεζα των ΗΠΑ.
*24 Δεκεμβρίου - Στο Μίσιγκαν, 73 άτομα (συμπεριλαμβανομένων 59 παιδιών) σκοτώνονται σε χριστουγεννιάτικο πάρτι όταν κάποιος φώναξε λανθασμένα "φωτιά".

## Γεννήσεις

*4 Ιανουαρίου - Μαλιετόα Τανουμαφίλι Β΄, αρχηγός του κράτους των Σαμόα
*5 Ιανουαρίου - Κωνσταντίνος Βοβολίνης, Έλληνας πολιτικός
*6 Ιανουαρίου - Λορέτα Γιανγκ, Αμερικανίδα ηθοποιός
*9 Ιανουαρίου - Ρίτσαρντ Νίξον, 37ος πρόεδρος των Η.Π.Α.
*18 Ιανουαρίου - Γιάννης Παπαϊωάννου, Έλληνας συνθέτης και μουσικός
*4 Φεβρουαρίου - Ρόζα Παρκς, Αμερικανίδα ακτιβίστρια
*6 Φεβρουαρίου - Μαίρη Λίκι, Βρετανή παλαιοανθρωπολόγος
*8 Φεβρουαρίου - Κωνσταντίνος Δεσποτόπουλος, Έλληνας ακαδημαϊκός
*8 Φεβρουαρίου - Δανάη Στρατηγοπούλου, Ελληνίδα τραγουδίστρια
*8 Φεβρουαρίου - Μπέτι Φιλντ, Αμερικανίδα ηθοποιός
*10 Φεβρουαρίου - Σεραφείμ, αρχιεπίσκοπος Αθηνών και πάσης Ελλάδος
*28 Φεβρουαρίου - Γεράσιμος Χυτήρης, Έλληνας συγγραφέας και δημοσιογράφος
*4 Μαρτίου - Τζον Γκάρφιλντ, Αμερικανός ηθοποιός
*13 Μαρτίου - Λάμπρος Κωνσταντάρας, Έλληνας ηθοποιός
*13 Μαρτίου - Σεργκέι Μιχαλκόφ, Ρώσος συγγραφέας
*21 Μαρτίου - Γκιγιέρμο Άρο, Μεξικανός αστρονόμος
*23 Μαρτίου - Αμπιντίν Ντινό, Τούρκος ζωγράφος
*26 Μαρτίου - Πολ Έρντος, Ούγγρος μαθηματικός
*26 Μαρτίου - Ζακλίν ντε Ρομιγί, Γαλλίδα φιλόλογος
*30 Μαρτίου - Φρανκ Λέιν, Αμερικανός τραγουδιστής
*1 Απριλίου - Μέμος Μακρής, Έλληνας γλύπτης
*4 Απριλίου - Μάντι Γουότερς, Αμερικανός τραγουδοποιός
*8 Απριλίου - Σουρού-Μιγκάν Απιτί, πρόεδρος της Δαχομέης
*20 Απριλίου - Μίμης Φωτόπουλος, Έλληνας ηθοποιός
*27 Απριλίου - Λουτζ Λονγκ, Γερμανός αθλητής
*3 Μαΐου - Γουίλιαμ Ινγκ, Αμερικανός δραματουργός
*4 Μαΐου - Πριγκίπισσα Αικατερίνη της Ελλάδας
*13 Μαΐου - Γουίλιαμ Τόλμπερτ ο νεότερος, Λιβεριανός πολιτικός
*12 Ιουνίου - Ντίνος Ηλιόπουλος, Έλληνας ηθοποιός
*20 Ιουνίου - Χουάν, Κόμης της Βαρκελώνης
*5 Ιουλίου - Γεώργιος Κωστάκης, Έλληνας συλλέκτης έργων τέχνης
*8 Ιουλίου - Μπιλ Τόμσον, Αμερικανός ηθοποιός
*12 Ιουλίου - Γουίλις Γιουτζίν Λαμπ, Αμερικανός φυσικός
*14 Ιουλίου - Τζέραλντ Φορντ, 38ος πρόεδρος των Η.Π.Α.
*17 Ιουλίου - Ροζέ Γκαρωντύ, Γάλλος φιλόσοφος
*17 Ιουλίου - Μπέρτραντ Γκόλντμπεργκ, Αμερικανός αρχιτέκτονας
*18 Ιουλίου - Πολ Σάουθγουελ, πρωθυπουργός του Αγίου Χριστόφορου και Νέβις
*21 Ιουλίου - Ιωάννης Ζίγδης, Έλληνας πολιτικός
*13 Αυγούστου - Αρχιεπίσκοπος Κύπρου Μακάριος Γ΄
*15 Αυγούστου - Σεραφείμ, Αρχιεπίσκοπος Αθηνών και πάσης Ελλάδος
*16 Αυγούστου - Μεναχέμ Μπέγκιν, Ισραηλινός πολιτικός
*2 Σεπτεμβρίου - Μπιλ Σάνκλι, Σκωτσέζος προπονητής ποδοσφαίρου
*4 Σεπτεμβρίου - Κένζο Τάνγκε, Ιάπωνας αρχιτέκτονας
*4 Σεπτεμβρίου - Σμάρω Στεφανίδου Ελληνίδα ηθοποιός.
*6 Σεπτεμβρίου - Λεονίντας ντα Σίλβα, Βραζιλιάνος ποδοσφαιριστής
*7 Σεπτεμβρίου - Άντονι Κουέιλ, Άγγλος ηθοποιός και σκηνοθέτης
*12 Σεπτεμβρίου - Τζέσε Όουενς, Αμερικανός αθλητής
*23 Σεπτεμβρίου - Σαντόρ Τάριτς, Ούγγρος υδατοσφαιριστής
*29 Σεπτεμβρίου - Τρέβορ Χάουαρντ, Άγγλος ηθοποιός
*30 Σεπτεμβρίου - Μπιλ Ουόλς, Αμερικανός κινηματογραφικός παραγωγός
*16 Οκτωβρίου-Μίμης Τραϊφόρος Έλληνας στιχουργός
*19 Οκτωβρίου - Βάσκο Πρατολίνι, Ιταλός συγγραφέας
*22 Οκτωβρίου - Ρόμπερτ Κάπα, Ούγγρος φωτογράφος
*25 Οκτωβρίου - Κλάους Μπάρμπι, Γερμανός αξιωματικός των SS
*2 Νοεμβρίου - Μπαρτ Λάνκαστερ, Αμερικανός ηθοποιός
*5 Νοεμβρίου - Βίβιαν Λι, Βρετανή ηθοποιός
*7 Νοεμβρίου - Αλμπέρ Καμύ, Γάλλος συγγραφέας
*7 Νοεμβρίου - Αλέκος Σακελλάριος, Έλληνας θεατρικός συγγραφέας, στιχουργός και σκηνοθέτης
*13 Νοεμβρίου - Δημήτρης Χατζής, Έλληνας συγγραφέας 
*20 Νοεμβρίου - Κώστας Χούμης, Έλληνας ποδοσφαιριστής
*22 Νοεμβρίου - Μπέντζαμιν Μπρίτεν, Άγγλος συνθέτης
*Νοέμβριος - Τάσος Αθανασιάδης, Έλληνας συγγραφέας
*4 Δεκεμβρίου - Ρόμπερτ Άντλερ, Αυστριακός εφευρέτης
*12 Δεκεμβρίου - Ιωάννης Λαμπρούκος Έλληνας Γενικός Διευθυντής και Γραμματέας
*18 Δεκεμβρίου - Βίλι Μπραντ, Γερμανός πολιτικός
*26 Δεκεμβρίου - Βλαντιμίρ Τρέτσικοφ, Ρώσος ζωγράφος
*Νικόλαος Αλαβάνος, Έλληνας πολιτικός
*Αλέξανδρος Αλεξανδράκης, Έλληνας ζωγράφος
*Χρήστος Αποστολάκος, Έλληνας πολιτικός
*Γεώργιος Βογιατζής, Έλληνας πολιτικός
*Τάσος Βουρνάς, Έλληνας ιστορικός
*Τζόλυ Γαρμπή, Ελληνίδα ηθοποιός
*Σπυρίδων Γραμμένος, Έλληνας αγωνιστής
*Τάκης Δόξας, Έλληνας συγγραφέας
*Ρένα Καρθαίου, Ελληνίδα συγγραφέας
*Τάσος Καψιδέλης, Έλληνας φιλόλογος και συγγραφέας
*Αριστείδης Λούβαρης, Έλληνας ποδοσφαιριστής
*Κώστας Μεντής, Έλληνας ηθοποιός
*Ελευθέριος Μουζάκης, Έλληνας επιχειρηματίας
*Νικόλαος Ι. Παπαϊωάννου, Έλληνας πολιτικός
*Πάνος Παπαρρηγόπουλος, Έλληνας συγγραφέας
*Χρήστος Ρίμπας, Έλληνας ποδοσφαιριστής
*Πύρρος Σπυρομήλιος, Έλληνας στρατιωτικός
*Δωρόθεος Στέκας, Έλληνας μητροπολίτης
*Γουόλτερ Τέιλορ, Αμερικανός ανθρωπολόγος και αρχαιολόγος
*Μητροπολίτης Χαλκηδόνος Μελίτων Χατζής
*Άρης Χρυσαφόπουλος, Έλληνας ποδοσφαιριστής

## Θάνατοι

*27 Ιανουαρίου - Ράινερ Φερδινάνδος, αρχιδούκας της Αυστρίας
*10 Φεβρουαρίου - Κωνσταντίνος Τσικλητήρας, Έλληνας αθλητής
*22 Φεβρουαρίου - Φερντινάντ ντε Σωσσύρ, Ελβετός γλωσσολόγος
*18 Μαρτίου - Γεώργιος Α', βασιλιάς της Ελλάδας
*23 Μαρτίου - Γεώργιος Γρηγόριος Καντακουζηνός, Ρουμάνος πολιτικός
*4 Απριλίου - Εμμανουήλ Αργυρόπουλος, Έλληνας αεροπόρος
*4 Απριλίου - Κωνσταντίνος Μάνος, Έλληνας αγωνιστής και ποιητής
*4 Μαΐου - Δημήτρης Χατσόπουλος, Έλληνας πολιτικός
*6 Μαΐου - Αλέξανδρος Σχινάς, Έλληνας δολοφόνος
*13 Ιουλίου - Ιωάννης Βελισσαρίου, Έλληνας στρατιωτικός
*Ιούλιος - Νικόλαος Α. Κοντογούρης, Έλληνας στρατιωτικός
*29 Σεπτεμβρίου - Ρούντολφ Ντίζελ, Γερμανός μηχανικός
*14 Οκτωβρίου - Ευάγγελος Παντόπουλος, Έλληνας ηθοποιός
*7 Νοεμβρίου - Άλφρεντ Ράσελ Γουάλας, Ουαλός φυσιοδίφης, ανθρωπολόγος και βιολόγος
*5 Δεκεμβρίου - Άνθιμος Ζ', Πατριάρχης Κωνσταντινουπόλεως
*12 Δεκεμβρίου - Μενελίκ Β΄, αυτοκράτορας της Αιθιοπίας
*Νικόλαος Λεκατσάς, Έλληνας ηθοποιός
*Πολυχρόνης Λεμπέσης, Έλληνας ζωγράφος
*Ιωάννης Α. Μιαούλης, Έλληνας στρατιωτικός
*Αριστείδης Ράινεκ, Έλληνας ναύαρχος

## Εξωτερικοί σύνδεσμοι
* 

Κατηγορία:Έτη